
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός μεγίστου αριθμού ανθρωποωρών 
απασχόλησης για το έργο των σχολικών καθαρι¬ 
στριών κατά το σχολικό έτος 2017 - 2018. 

2 Τροποποίηση της παραγράφου 2 του άρθρου 3 
και της παραγράφου 3 του άρθρου 66 του Κώδικα 
Διαχείρισης Δικτύου Διανομής Φυσικού Αερίου. 


ΑΠΟΦΑΣΕΙΣ 

Αριθμ.ΚΙ/148905 (1) 

Καθορισμός μεγίστου αριθμού ανθρωποωρών 
απασχόλησης για το έργο των σχολικών καθαρι¬ 
στριών κατά το σχολικό έτος 2017-2018. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 

ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 5 του άρθρου 113 του 
ν. 1892/1990 (Α' 101), όπως τροποποιήθηκε με την παρ. 
4 του άρθρου 35 του ν. 3577/2007 (Α' 130) και αντικα- 
ταστάθηκε με το άρθρο 36 του ν. 3699/2008 (Α' 199). 

2. Τις παρ. 1 και 7 του άρθ. 11 του ν. 3833/2010 (Α' 40), 
όπως τροποποιήθηκαν και ισχύουν. 

3. Την περιπτ. γ' της παρ. 1 του άρθρου 18 του 
ν. 3870/2010 (Α' 138), όπως αντικαταστάθηκε με την παρ. 
2 του άρθρου 51 του ν. 4407/2016 (Α' 134). 

4. Το άρθρο 36 του ν. 4305/2014 (Α' 237), όπως τρο¬ 
ποποιήθηκε και ισχύει. 

5. Τα άρθρα 41, 48 και 90 του «Κώδικα Νομοθεσίας 
για την Κυβέρνηση και τα κυβερνητικά όργανα», όπως 
κωδικοποιήθηκε με το π.δ. 63/2005 (Α' 98). 

6. Τις διατάξεις του π.δ. 113/2010 (Α' 194/διορθ. σφαλμ. 
Α' 209) «Ανάληψη υποχρεώσεων από τους διατάκτες» σε 
συνδυασμό με τις διατάξεις του π.δ. 80/2016 (Α' 145) 
«Ανάληψη υποχρεώσεων από τους διατάκτες». 

7. Το π.δ. 105/2014 (Α' 172) «Οργανισμός του Υπουρ¬ 
γείου Εσωτερικών», όπως ισχύει. 


8. Το π.δ. 111/2014 (Α' 178) «Οργανισμός του Υπουρ¬ 
γείου Οικονομικών», όπως ισχύει. 

9. Τοπ.δ. 114/2014 (Α' 181) «Οργανισμός Υπουργείου 
Παιδείας και θρησκευμάτων», όπως ισχύει. 

10. Το π.δ. 24/2015 (Α' 20) «Σύσταση και μετονομασία 
Υπουργείων, μεταφορά της Γενικής Γραμματείας Κοινω¬ 
νικών Ασφαλίσεων», όπως ισχύει. 

11. Το π.δ. 70/2015 (Α' 114) «Ανασύσταση των Υπουρ¬ 
γείων Πολιτισμού και Αθλητισμού.Ανάπτυξης 

και Τουρισμού». 

12. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

13. Το π.δ. 125/5-11-2016 (Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

14. Την αριθμ. 201408/Υ1/2016 (ΦΕΚ 3818/Β72016) 
απόφαση του Πρωθυπουργού και του Υπουργού Παι¬ 
δείας, Έρευνας και Θρησκευμάτων «Ανάθεση αρμοδιο¬ 
τήτων στον Υφυπουργό Παιδείας,Έρευνας και Θρησκευ¬ 
μάτων, Δημήτριο Μπαξεβανάκη». 

15. Την αριθμ. 178761/Γ2 απόφαση Πρωθυπουργού 
και Υπουργού Παιδείας, Έρευνας και Θρησκευμάτων 
(ΦΕΚ 803/Υ.Ο.Δ.Δ./2015) «Αποδοχή παραίτησης του 
Γενικού Γραμματέα Διά Βίου Μάθησης και Νέας Γενιάς 
και διορισμός Γενικού Γραμματέα Διά Βίου Μάθησης 
και Νέας Γενιάς του Υπουργείου Παιδείας, Έρευνας και 
Θρησκευμάτων». 

1 δ.Την αριθμ. 93258/Α1 (ΦΕΚ 1185/Β72015) απόφαση 
του Υπουργού Πολιτισμού, Παιδείας και Θρησκευμά¬ 
των «Μεταβίβαση δικαιώματος υπογραφής "Με εντολή 
Υπουργού" στο Γενικό Γραμματέα Διά Βίου Μάθησης και 
Νέας Γενιάς του Υπουργείου Πολιτισμού, Παιδείας και 
Θρησκευμάτων και στους Προϊσταμένους Διευθύνσεων 
και Τμημάτων της ΓΓΔΒΜΝΓ του ΥΠΟΠΑΙΘ». 

17. Την παρ. 2 του άρθρου 3 του ν.δ. 572/1970 (Α' 
125), όπως αντικαταστάθηκε με το άρθρο 13 παρ. 1 του 
ν. 3748/2009 (Α' 29), ιδίως το υπό στοιχείο (γ) χωρίο. 

18. Την αριθμ. 64447/91/21.2.1991 (Β' 136) κοινή 
υπουργική απόφαση των Υπουργών Εσωτερικών, Οι¬ 
κονομίας και Οικονομικών, και Εθνικής Παιδείας και 
Θρησκευμάτων με θέμα: «Τρόπος και διαδικασία πραγ- 
ματοποιήσεως, δικαιολογήσεως και ελέγχου των πάσης 
φύσεως εσόδων των σχολικών επιτροπών», όπως τρο¬ 
ποποιήθηκε και ισχύει. 

19. Την αριθμ. Υ29 από 8/10/2015 (Β' 2168) απόφαση 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη». 

20. Την αριθμ. Φ1/Α/1046/148122/Β1/07-09-2017 ει¬ 
σήγηση της Προϊσταμένης της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και θρησκευμάτων. 

21. Την αριθμ. 2/51692/0022/4.9.2007 απόφαση «Κα¬ 
θορισμός αμοιβής καθαριστριών των σχολείων Α/θμιας 
και Β/θμιας Εκπαίδευσης με σύμβαση μίσθωσης έργου» 
όπως τροποποιήθηκε με την αριθμ. 7867/01-09-2017 
(Β' 3083) 

22. «Το γεγονός ότι δεν προκαλείται δαπάνη πέραν αυ¬ 
τής που προβλέπεται στην υπό στοιχείο 21 αναφερόμενη 
κοινή υπουργική απόφαση», αποφασίζουμε: 

Α.Τον καθορισμό του μέγιστου επιτρεπόμενου αριθ¬ 
μού ανθρωποωρών απασχόλησης, ήτοι 16.373.280 αν¬ 
θρωποώρες, για το έργο των σχολικών καθαριστριών 
κατά το σχολικό έτος 2017-2018. 

Β. Η παρούσα να διαβιβαστεί στις σχολικές επιτροπές 
των μονάδων Πρωτοβάθμιας και Δευτεροβάθμιας Εκ¬ 
παίδευσης προς εκτέλεση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 8 Σεπτεμβρίου 2017 
Οι Υπουργοί 

Παιδείας, Έρευνας 
Εσωτερικών και Θρησκευμάτων 

ΠΑΝΑΓΙΩΤΗΣ ΙΚΟΥΡΛΕΤΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. απόφ. 702/2017 (2) 

Τροποποίηση της παραγράφου 2 του άρθρου 3 
και της παραγράφου 3 του άρθρου 66 του Κώδικα 
Διαχείρισης Δικτύου Διανομής Φυσικού Αερίου. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση την 02 Αυγούστου 2017, 
η οποία διεκόπη και συνεχίστηκε 
την 3 Αυγούστου 2017) 

Λαμβάνοντας υπόψη: 

1. Τις διατάξεις του ν. 4001/2011 «Για τη λειτουργία 
των Ενεργειακών Αγορών Ηλεκτρισμού και Φυσικού 
Αερίου για Έρευνα, Παραγωγή και δίκτυα μεταφοράς 
Υδρογονανθράκων και άλλες ρυθμίσεις» (ΦΕΚ Α' 179), 
όπως ισχύει και ιδίως το άρθρο 80 αυτού. 

2. Τις διατάξεις του ν. 4336/2015 «Συνταξιοδοτικές δια¬ 
τάξεις -Κύρωση του Σχεδίου Σύμβασης Οικονομικής Ενί¬ 
σχυσης από τον Ευρωπαϊκό Μηχανισμό Σταθερότητας 
και ρυθμίσεις για την υλοποίηση της Συμφωνίας Χρημα¬ 
τοδότησης» (ΦΕΚ Α' 94) και ιδίως το άρθρο 8 της υποπα- 
ραγράφου Β.1 της παραγράφου Βτου άρθρου 2 αυτού. 


3. Τις διατάξεις του ν. 4414/2016 «Νέο καθεστώς στή¬ 
ριξης των σταθμών παραγωγής ηλεκτρικής ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης - Δι¬ 
ατάξεις για το νομικό και λειτουργικό διαχωρισμό των 
κλάδων προμήθειας και διανομής στην αγορά του φυ¬ 
σικού αερίου και άλλες διατάξεις» (ΦΕΚ Α' 149) και ιδίως 
το άρθρο 28 αυτού. 

4. Τις διατάξεις της Οδηγίας 2009/73/ΕΚ «Σχετικά με 
τους κοινούς κανόνες για την εσωτερική αγορά φυσι¬ 
κού αερίου και την κατάργηση της Οδηγίας 2003/55/ΕΚ» 
(1211/2009). 

5. Τις διατάξεις του Κανονισμού 994/2010 του Ευρωπα¬ 
ϊκού Κοινοβουλίου και του Συμβουλίου της 20ης Οκτω¬ 
βρίου 2010 (ί 295), ΕΕ 994/2010 σχετικά με τα μέτρα κα- 
τοχύρωσηςτης ασφάλειας εφοδιασμού με αέριο και την 
κατάργηση της Οδηγίας 2004/67/ΕΚ του Συμβουλίου. 

6. Την αριθμ. 589/2016 Απόφαση ΡΑΕ «Εγκριση Κώ¬ 
δικα Διαχείρισης Δικτύου Διανομής Φυσικού Αερίου 
σύμφωνα με το άρθρο 80 παρ. 8 του ν. 4001/2011» 
(ΦΕΚ Β'487/20.02.2017). 

7. Το αριθμ. 7211/27.7.2017 (ΡΑΕ 1-224521/27.7.2017) 
έγγραφο της Εταιρείας Διανομής Αερίου Θεσσαλονίκης - 
Θεσσαλίας Α.Ε. με τίτλο «Παράταση Υποβολής Εγχειρι¬ 
δίων και Εντύπου Εγγυημένων Υπηρεσιών». 

8. Το αριθμ. 270150328/28.7.2017 (ΡΑΕ 1-224632/ 
28.7.2017) έγγραφο της Εταιρείας Διανομής Αερίου Ατ¬ 
τικής Α.Ε. με τίτλο «Κατάρτιση και υποβολή προς έγκρι¬ 
ση στην Αρχή του Εγχειριδίου Διαχείρισης Δικτύου Δι¬ 
ανομής Φυσικού Αερίου και του Εγχειριδίου Εκτάκτων 
Αναγκών». 

9. Το αριθμ. 985/31.7.2017 (ΡΑΕ 1-224774/3.8.2017) έγ¬ 
γραφο της Εταιρείας Διανομής Αερίου Λοιπής Ελλάδας 
Α.Ε. με τίτλο «Αίτημα χορήγησης τρίμηνης παράτασης 
του Εγχειριδίου Διαχείρισης Δικτύου Διανομής Φυσι¬ 
κού Αερίου, του Εγχειριδίου Εκτάκτων Αναγκών και του 
Εντύπου Εγγυημένων Υπηρεσιών». 

10. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, σκέ- 
φτηκε ως εξής: 

Επειδή, με την αριθμ. 589/2016 απόφαση της ΡΑΕ θε¬ 
σπίσθηκε κοινός Κώδικας Διαχείρισης Δικτύων Διανομής 
Φυσικού Αερίου (εφεξής ο «Κώδικας») για τα τέσσερα 
δίκτυα διανομής των περιοχών της Θεσσαλίας, Θεσσα¬ 
λονίκης, Αττικής και Λοιπής Ελλάδας, για λόγους εναρ¬ 
μόνισης των διατάξεων που αφορούν: α) Στα δικαιώμα¬ 
τα και στις υποχρεώσεις των Διαχειριστών των Δικτύων 
Διανομής, των Χρηστών των Δικτύων Διανομής και των 
Τελικών Πελατών που συνδέονται στα Δίκτυο Διανομής, 
β) στη διαχείριση, συντήρηση, ανάπτυξη, λειτουργία των 
Δικτύων Διανομής, γ) στους όρους και προϋποθέσεις 
πρόσβασης των Χρηστών Διανομής στα Δίκτυα Διανο¬ 
μής και δ) στις παρεχόμενες από τους Διαχειριστές των 
Δικτύων υπηρεσίες ανεξαρτήτως του δικτύου διανομής 
στο οποίο αφορούν (ΦΕΚ Β' 487/20.02.2017). 

Επειδή, σύμφωνα με τις διατάξεις 1 και 2 του άρθρου 3 
του Κώδικα: «1. Οι λεπτομέρειες εφαρμογής των διατά¬ 
ξεων του παρόντα Κώδικα, καθώς και οι αναγκαίες διαδι¬ 
κασίες και μεθοδολογίες υπολογισμών που απαιτούνται 

για την εφαρμογή του, καθορίζονται σε Εγχειρίδια που 
αποτελούν αναπόσπαστο μέρος του Κώδικα. Τα Εγχει¬ 
ρίδια που εκδίδονται σύμφωνα με τη διάταξη της πα¬ 
ραγράφου 11 του άρθρου 80 του νόμου καταρτίζονται 
από τον διαχειριστή και θεσπίζονται με απόφαση της 
ΡΑΕ, κατόπιν δημόσιας διαβούλευσης και δημοσιεύονται 
στην Εφημερίδα της Κυβερνήσεως. 

Ειδικότερα, για την εφαρμογή του παρόντος Κώδικα 
εκδίδονται (α) το Εγχειρίδιο Διαχείρισης Δικτύου Διανο¬ 
μής Φυσικού Αερίου (εφεξής το «Εγχειρίδιο») και (β) το 
Εγχειρίδιο Εκτάκτων Αναγκών κατά τις προβλέψεις του 
άρθρου 62 του παρόντος Κώδικα 

2.0 διαχειριστής καταρτίζει και υποβάλλει προς έγκρι¬ 
ση στη ΡΑΕ τα ανωτέρω εγχειρίδια, εντός έξι (6) μηνών 
από τη δημοσίευση του παρόντος Κώδικα». 

Επειδή, συναφώς, η ίδια ως άνω προθεσμία τίθεται με 
το άρθρο 66 του Κώδικα και για την υποβολή για έγκριση 
στη ΡΑΕ του Εντύπου Εγγυημένων Υπηρεσιών, το οποίο 
δημοσιεύεται στην ιστοσελίδα του Διαχειριστή και πα- 
ραδίδεται σε Τελικούς Πελάτες με την υπογραφή της 
Σύμβασης Σύνδεσης. Με το έντυπο αυτό καθορίζονται 
οι υπηρεσίες, για την παροχή των οποίων, ο Διαχειριστής 
αναλαμβάνει συγκεκριμένες χρονικές δεσμεύσεις ολο¬ 
κλήρωσης, σύμφωνα με τον Κώδικα, καθώς και η υπο¬ 
χρέωση καταβολής οικονομικής ρήτρας στο θίγόμενο 
Τελικό Πελάτη σε περίπτωση μη τήρησης των χρονικών 
δεσμεύσεων. 

Επειδή, με τα σχετικά 7-9 οι Διαχειριστές των Δικτύων 
Διανομής Αττικής, Θεσσαλονίκης, Θεσσαλίας και Αοιπής 
Ελλάδας (εφεξής οι «Διαχειριστές») υπέβαλαν στη ΡΑΕ 
αίτημα για τη χορήγηση τρίμηνης παράτασης για την 
υποβολή του Εγχειριδίου Διαχείρισης Δικτύου Διανομής 
Φυσικού Αερίου και του Εγχειριδίου Εκτάκτων Αναγκών 
του άρθρου 3 του Κώδικα, καθώς και του Εντύπου Εγ¬ 
γυημένων Υπηρεσιών του άρθρου 66 του Κώδικα, ήτοι 
έως τις 20 Νοεμβρίου 2017. 

Επειδή, σε συνέχεια της 3ης αναθεώρησης του Κώ¬ 
δικα Διαχείρισης ΕΣΦΑ (απόφαση ΡΑΕ 239/2017, 
ΦΕΚ Β' 1549/05.05.2017), οι Διαχειριστές υπέβαλαν 
στην Αρχή εισήγηση για την τροποποίηση του Κώδικα, 
προκειμένου αυτός να συνάδει, μεταξύ άλλων, με την 
τροποποίηση της μεθοδολογίας της παραγράφου 4 του 
άρθρου 42Δ του Κώδικα Διαχείρισης ΕΣΦΑ. Σε συνέχεια 
της ως άνω εισήγησης ετέθη από την Αρχή νέα προθε¬ 
σμία μέχρι τις 15 Σεπτεμβρίου 2017 για την υποβολή 
νέας εισήγησης σχετικά με την τροποποίηση του Κώδικα, 
την οποία η ΡΑΕ θα θέσει σε δημόσια διαβούλευση. 


Επειδή, τα περιεχόμενα του Εγχειριδίου Διαχείρισης 
Δικτύου Διανομής, του Εγχειριδίου Εκτάκτων Αναγκών, 
καθώς και του Εντύπου Εγγυημένων Υπηρεσιών των άρ¬ 
θρων 3 και 66 του Κώδικα αντιστοίχως συνέχονται με τις 
επικείμενες τροποποιήσεις του Κώδικα. 

Επειδή, περαιτέρω το ρυθμιστικό πλαίσιο σχετικά με 
την απελευθέρωση της διανομής φυσικού αερίου θα 
ολοκληρωθεί με την έκδοση τηςτροποποίησηςτου Κώ¬ 
δικα, καθώς και την έκδοση του Κανονισμού Μετρήσεων 
και την έγκριση των Πρότυπων Συμβάσεων Χρήσης και 
Σύνδεσης οι οποίες έχουν τεθεί σε δημόσια διαβούλευση 
έως την 15η Σεπτεμβρίου 2017. Η δε, οριστικοποίηση 
των ανωτέρω, θα διαμορφώσει με σαφήνεια το ρυθμιστι¬ 
κό πλαίσιο λειτουργίας των Διαχειριστών από το οποίο 
απορρέουν υποχρεώσεις και δικαιώματα σύμφωνα με τα 
Εγχειρίδια και το Έντυπο Εγγυημένων Υπηρεσιών. 

Επειδή, η ΡΑΕ εξέτασε το αίτημα των Διαχειριστών και 
έκρινε ότι δεδομένου ότι τα Εγχειρίδια και το Έντυπο 
Εγγυημένων Υπηρεσιών αποτελούν κείμενα λεπτομε¬ 
ρούς εφαρμογής των διατάξεων του Κώδικα, θα πρέπει 
το περιεχόμενό τους να βρίσκεται σε απόλυτη συνάφεια 
και εναρμόνιση με τις ρυθμίσεις του Κώδικα, αλλά και 
με το περιεχόμενο του Κανονισμού Μετρήσεων και των 
Πρότυπων Συμβάσεων Χρήσης και Σύνδεσης ώστε να 
επιτυγχάνεται η εφαρμογή ενιαίου ρυθμιστικού πλαισί¬ 
ου σχετικά με την απελευθέρωση της διανομής. Για το 
λόγο αυτό κρίνεται εύλογο το αίτημα για την παράταση 
υποβολής των Εγχειριδίων και του Εντύπου Εγγυημένων 
Υπηρεσιών, ώστε το περιεχόμενο τους να συνάδει με τις 
επικείμενες τροποποιήσεις του Κώδικα. 

Για τους παραπάνω λόγους, αποφασίζει: 

1 .Την τροποποίηση της παραγράφου 2 του άρθρου 3 
του Κώδικα ως εξής: 

«Ο Διαχειριστής καταρτίζει και υποβάλλει προς έγκρι¬ 
ση στη ΡΑΕ τα ανωτέρω εγχειρίδια έως την 31 η Οκτω¬ 
βρίου 2017». 

2. Την τροποποίηση της παραγράφου 3 του άρθρου 
66 του Κώδικα ως εξής: 

«Ο Διαχειριστής καταρτίζει και υποβάλλει προς έγκρι¬ 
ση στη ΡΑΕ Έντυπο Εγγυημένων Υπηρεσιών έως την 31 η 
Οκτωβρίου 2017». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2017 
Ο Πρόεδρος 
ΝΙΚΟΛΑΟΣ ΜΠΟΥΛΑΞΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3221/14.09.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























